**Zmluva o spolupráci**

uzatvorená podľa § 269 ods. 2 zákona 513/1991 Z. z. Obchodného zákonníka  
medzi zmluvnými stranami:

|  |  |
| --- | --- |
| Obchodné meno:  Sídlo:  IČO / DIČ:  V zastúpení:  Telefón / Email:  **(ďalej len "dodávateľ")** | Slovenský Červený kríž, územný spolok Žilina  Moyzesova 38, 010 01 Žilina   00416169  PhDr. Martin Brňak, PhD.  0903 558 930, zilina@redcross.sk |

|  |  |
| --- | --- |
| Obchodné meno:  Sídlo:  IČO / DIČ:  V zastúpení:  Telefón / Email:  **(ďalej len "objednávateľ")** | Obec Ratkovo  Ratkovo 63, 038 54  00316865  PhDr. Rastislav Frkáň  0908 940 306, starosta@ratkovo.sk |

#### I. Predmet zmluvy

1. Zmluvné strany sa dohodli na vzájomnej spolupráci pri zazmluvnení zdravotníckych pracovníkov počas celoplošného testovania 24.4.2021 podľa času otvorenia odberného miesta a povinností podľa čl. II tejto zmluvy.

#### II. Práva a povinnosti zmluvných strán

1. Dodávateľ sa zaväzuje:

- zazmluvniť zdravotnícky personál na nevyhnutný čas trvania testovania počas,

- vykonať evidenciu pozitívne testovaných do systému NCZI,

- vykonať evidenciu pozitívne testovaných do systému IS COVID,

1. Objednávateľ sa zaväzuje:

* pre zdravotnícky personál zabezpečiť ochranné pomôcky v dostatočnom množstve a primeranej kvalite,
* zabezpečiť dodatočnom množstve dezinfekciu rúk a povrchov pre pracovníkov na odbernom mieste a testovaných,
* zabezpečiť počas obednej prestávky a po skončení testovania dezinfekciu povrchov,
* najneskôr do nasledujúceho pondelka po testovacom víkendovom dní do 10:00 hod. do sídla Slovenského Červeného kríža Žilina, Moyzesova 38, 010 0 v uzatvorenej obálke doručiť zoznam testovaných rozdelený na osoby pozitívnym a negatívnym výsledkom,

1. Zmluvné strany sa zaväzujú, že si budú poskytovať súčinnosť pri plnení záväzkov vyplývajúcich z tejto zmluvy a navzájom sa budú včas informovať o všetkých skutočnostiach potrebných pre ich spoluprácu podľa tejto zmluvy, najmä vzájomne si oznamovať všetky zmeny a dôležité okolnosti.

#### III. Odmena a platobné podmienky

1. Konečná dohodnutá cena dodávateľovi za vykonanie predmetu tejto zmluvy podľa článku I. a II. Je vo výške:
   * + Mzdových nákladov na zdravotníka/kov počas testovania (mzda, odvody) vo výške tzv. super hrubej mzdy v celkovej výške 15 eur/hodinu.
     + Administratívny poplatok 100eur/testovací deň za plošné testovanie 24.4.2021
2. Objednávateľ uhradí cenu za realizáciu predmetu tejto zmluvy na základe daňového dokladu - faktúry, ktorý vystaví dodávateľ za plnenie podľa článku III. bod A. Finančné plnenie bude zaplatené bankovým prevodom na bankový účet uvedený na faktúre. Splatnosť faktúry je 7 dní.
3. Faktúra musí obsahovať všetky náležitosti daňového dokladu podľa § 10 zákona č. 431/2002 Z. z. o účtovníctve v znení neskorších predpisov. V prípade, ak vo faktúre budú uvedené nesprávne údaje, alebo nebude obsahovať všetky uvedené náležitosti a podmienky, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.

#### IV. Vyššia moc

1. Zmluvné strany nenesú zodpovednosť za nesplnenie svojich povinností z tejto zmluvy po dobu trvania vyššej moci do tej miery, pokiaľ od nich nebolo možné požadovať, aby nesplneniu svojich povinností z tejto zmluvy v dôsledku vyššej moci predišli.
2. Za vyššiu moc je pre účely tejto zmluvy považovaná každá udalosť nezávislá od vôle zmluvných strán, ktorá znemožňuje plnenie zmluvných záväzkov a ktorú nebolo možné predvídať v dobe vzniku tejto zmluvy. Za vyššiu moc sa z hľadiska tejto zmluvy považuje najmä prírodná katastrofa, vojna, požiar, výbuch, štrajk, alebo iné nepredvídateľné udalosti.

#### V. Platnosť zmluvy

1. Zmluva sa uzatvára na dobu určitú od 24.4.2021 do 24.4.2021

2. Zmluvu je taktiež možné ukončiť na základe vzájomnej dohody zmluvných strán.

#### VI. Záverečné ustanovenia

1. Zmluvné strany sa dohodli, že zmeny a doplnenia k tejto zmluve je možné uzatvoriť výlučne písomne a so súhlasom obidvoch zmluvných strán.
2. Vo veciach neupravených touto zmluvou sa zmluvný vzťah spravuje Obchodným zákonníkom a príslušnými ustanoveniami všeobecne záväzných právnych predpisov.
3. Zmluva je vyhotovená v dvoch rovnopisoch, každá zmluvná strana obdrží jeden rovnopis.
4. Zmluva nadobúda platnosť a účinnosť dňom jej podpisu zmluvnými stranami.
5. Zmluvné strany vyhlasujú, že si zmluvu riadne prečítali a potvrdzujú, že zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.

V Žiline , dňa ................. V Ratkove 20.4.2021

PhDr. Martin Brňak, PhD. PhDr. Rastislav Frkáň

štaturár starosta